రాన్ హోవార్డ్

రోనాల్డ్ విలియం హోవార్డ్ (జననం మార్చి 1, 1954) అమెరికన్ సినిమా దర్శకుడు, నిర్మాత, స్క్రీన్ ప్లే రచయిత, నటుడు. ది ట్విలైట్ జోన్ ఎపిసోడ్‌తోపాటు అనేక టెలివిజన్ సీరియళ్ళలో అతిథిగా నటించి, బాల నటుడిగా గుర్తింపు పొందాడు. 1960 నుండి 1968 వరకు సిట్‌కామ్ ది ఆండీ గ్రిఫిత్ షోలో షెరీఫ్ ఆండీ టేలర్ (ఆండీ గ్రిఫిత్ పోషించాడు) కుమారుడు ఓపీ టేలర్‌ పాత్రను పోషించాడు.1962లో వచ్చిన ది మ్యూజిక్ మ్యాన్ నటించాడు, ఇది విమర్శనాత్మకంగా, వాణిజ్యపరంగా విజయం సాధించింది. 1959 నుండి 1973 వరకు తన సినిమా, టెలివిజన్ లలో రోనీ హోవార్డ్‌గా పేరు పొందాడు. 1973లో వచ్చిన అమెరికన్ గ్రాఫిటీలో హావార్డ్ ప్రధాన పాత్రలలో ఒకదానిలో నటించాడు. 1974 నుండి 1980 వరకు సిట్‌కామ్ హ్యాపీ డేస్‌లో రిచీ కన్నింగ్‌హామ్ పోషించాడు.

జననం 
రాన్ హోవార్డ్ 1954, మార్చి 1న రాన్స్ హోవార్డ్‌ - జీన్ స్పీగల్ దంపతులకు ఓక్లహోమాలోని డంకన్‌లో జన్మించాడు. తల్లి నటి కాగా, తండ్రి దర్శకుడు, రచయిత, నటుడు. జర్మన్, ఇంగ్లీష్, స్కాటిష్, ఐరిష్, డచ్ భాషలలో ప్రావీణ్యం ఉంది. తండ్రి "బెకెన్‌హోల్ట్" అనే ఇంటిపేరుతో జన్మించాడు, తన నటనా వృత్తికోసం 1948లో "హోవార్డ్" అనే పేరుగా మార్చుకున్నాడు. రాన్ పుట్టిన సమయంలో రాన్స్ హోవార్డ్ యునైటెడ్ స్టేట్స్ ఎయిర్ ఫోర్స్‌లో మూడు సంవత్సరాలు పనిచేశాడు.

వ్యక్తిగత జీవితం 
చెరిల్ అల్లీతో 1975, జూన్ 7న హోవార్డ్ వివాహం జరిగింది. వారికి నలుగురు పిల్లలు: కుమార్తెలు బ్రైస్ డల్లాస్, కవలలు జోసెలిన్ కార్లైల్-పైజ్ కార్లైల్, కుమారుడు రీడ్ క్రాస్.

సినిమారంగం 
1980లో, హ్యాపీ డేస్‌ని విడిచిపెట్టి, దర్శకత్వం, నిర్మాణం, విభిన్నమైన సినిమాలు- టెలివిజన్ సీరియళ్ళు రాయడం ప్రారంభించాడు. నైట్ షిఫ్ట్ (1982), స్ప్లాష్ (1984), కోకూన్ (1985), విల్లో (1988), థ్రిల్లర్ బ్యాక్‌డ్రాఫ్ట్ (1991), ది పేపర్ (1994) వంటివి తీశాడు. 1995లో అపోలో 13 సినిమాకు ప్రశంసలు అందుకున్నాడు. ఎ బ్యూటిఫుల్ మైండ్ (2001), సిండ్రెల్లా మ్యాన్ (2005), ఫ్రాస్ట్/నిక్సన్ (2008), రష్ (2013), ఇన్ ది హార్ట్ ఆఫ్ ది సీ (2015), హౌ ది గ్రించ్ స్టోల్ క్రిస్మస్ (2000), ది డా విన్సీ కోడ్ (2006), ఏంజిల్స్ & డెమన్స్ (2009), ఇన్ఫెర్నో (2016), సోలో: ఎ స్టార్ వార్స్ స్టోరీ (2018), ది బీటిల్స్: ఎయిట్ డేస్ ఎ వీక్ (2016), పవరోట్టి (2019) మొదలైనవాటికి దర్శకత్వం వహించాడు.

ఎ బ్యూటిఫుల్ మైండ్ సినిమాకు  ఉత్తమ చిత్రం, ఉత్తమ దర్శకుడు విభాగాల్లో అకాడమీ అవార్డును అందుకున్నాడు. ఫ్రాస్ట్/నిక్సన్ అనే సినిమాకు అదే అవార్డులకు కూడా నామినేట్ అయ్యాడు. 2003లో నేషనల్ మెడల్ ఆఫ్ ఆర్ట్స్ వచ్చింది. 2013లో టెలివిజన్ హాల్ ఆఫ్ ఫేమ్‌లో స్థానం సంపాదించాడు. టెలివిజన్, మోషన్ పిక్చర్స్ పరిశ్రమలలో తన కృషికి హాలీవుడ్ వాక్ ఆఫ్ ఫేమ్‌లో ఇద్దరు స్టార్లను కలిగి ఉన్నాడు.

సినిమాలు 
ఎక్జిక్యూటీవ్ ప్రొడ్యూసర్
 లియో అండ్ లోరీ (1980)
 నో మ్యాన్స్ ల్యాండ్ (1987)
 వైబ్స్ (1988)
 ది 'బర్బ్స్ (1989)
 ది డోర్స్ (1991) (అన్‌క్రెడిటెడ్)
 క్లోసెట్ ల్యాండ్ (1991)
 క్యూరియస్ జార్జ్ 2: ఫాలో దట్ మంకీ! (2010)
 క్యూరియస్ జార్జ్ 3: బ్యాక్ టు ది జంగిల్ (2015)
 బ్యాక్‌డ్రాఫ్ట్ 2 (2019)
 క్యూరియస్ జార్జ్: కేప్ అహోయ్ (2021)
 వెడ్డింగ్ సీజన్ (2022)

నిర్మాత
 క్లీన్ అండ్ సోబర్ (1988)
 ది ఛాంబర్ (1996)
 ఇన్వెంటింగ్ ది అబాట్స్ (1997)
 ది అలమో (2004)
 క్యూరియస్ జార్జ్ (2006)
 రెస్ట్‌లెస్ (2011)
 కౌబాయ్స్ & ఎలియెన్స్ (2011)
 ది గుడ్ లై (2014)
 ది డార్క్ టవర్ (2017)
 టిక్, టిక్...బూమ్! (2021)

షార్ట్ ఫిల్మ్స్

టెలివిజన్

దర్శకత్వంలో అకాడమీ అవార్డులు

మూలాలు

బయటి లింకులు 

 
 
 2002 Commencement Address (USC School of Cinema-Television) (archived)
 Ron Howard at The Interviews: An Oral History of Television
 Encyclopedia of Oklahoma History and Culture – Howard, Ron (archived)
 

జీవిస్తున్న ప్రజలు
1954 జననాలు
అమెరికన్లు
అమెరికా వ్యక్తులు
అమెరికా సినిమా దర్శకులు
అమెరికన్ రచయితలు
అకాడమీ అవార్డు విజేతలు
అమెరికా సినిమా నటులు